Spasilačka služba (serija)
Spasilačka služba (engleski: Baywatch) bila je popularna američka TV-serija o spasilačkoj patroli na plažama Los Angelesa. Emitirana je od 1989. do 2001. Serija je imala premijeru na NBC-u 1989, ali je ubrzo bila otkazana nakon samo jedne sezone. Misleći da serija ima potencijala, David Hasselhoff uložio je vlastiti novac u seriju, koja je trebala izaći na sindikativno tržište 1991. te je na njoj radio kao izvršni producent. Zvijezda serije bio je Hasselhoff, koji je tumačio lik Mitcha Buchannona. Zaštitni znak serije bilo je usporeno trčanje atraktivnih spasilaca, prvenstveno Pamele Anderson i Hasselhoffa. Kroz seriju je prošlo mnogo glumaca i glumica, većinom se pojavivši u jednoj do tri sezone. U 10. sezoni lokacija serije premještena je na Havaje te je ime serije promijenjeno u Spasilačka služba: Havaji. Serija je dostigla veliki uspjeh, naročito na međunarodnom planu. Godine 2004. ljudi iz DreamWorksa izjavili su da posjeduju prava za pravljenje novog filma Spasilačka služba. U izjavi ne stoji da će glumci iz serije glumiti i u filmu. Film bi trebao izaći 2006.